Diari Oficial de la Generalitat Valenciana


Sumari del DOGV 3114, del 04-11-1997 (1997/2969)

RESOLUCIÓ de 29 de setembre de 1997 del Rectorat de la Universitat de València per la qual convoca a concurs públic una plaça de becari d'investigació en el Departament de Microbiologia i Ecologia de la Facultat de Ciències Biològiques.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3114

Data del DOGV
:   04-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/2969


Data del document
:   29-09-1997

Organisme emissor
:   Universitat de València

Tipus de document
:   Resolució

3681 RESOLUCIÓ de 29 de setembre de 1997 del Rectorat de la Universitat de València per la qual convoca a concurs públic una plaça de becari d'investigació en el Departament de Microbiologia i Ecologia de la Facultat de Ciències Biològiques. [97/A2969]
  
Aquest Rectorat, fent ús de les competències que li atribueix l'article 4 de l'Orde Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents
  
Bases de la convocatòria
  
Primera. Títol del projecte
  
«Identificación y caracterización molecular de bacterias lácticas y acéticas en vinos», dirigit pel professor Sergio Ferrer Soler, del Departament de Microbiologia i Ecologia de la Facultat de Ciències Biològiques.
  
Segona. Nombre de places
  
Una.
  
Tercera. Perfil de la beca
  
3.1 Requisits:
  
3.1.1 Llicenciat en Ciències Biològiques, Farmàcia o Medicina.
  
3.1.2 Alumne de tercer cicle (o compromís de matricular-se).
  
3.2 Mèrits a valorar:
  
3.2.1 Experiència en tècniques microbiològiques i moleculars de tipificació de microorganismes (PCR, disseny de sondes, electroforesi de camp pulsant...).
  
3.2.2 Capacitat de treball en equip, iniciativa i autonomia.
  
3.2.3 Experiència en manipulació de sistemes adenivirals.
  
3.3 Objectius del becari: dissenyar sistemes de detecció, identificació i diferenciació de bacteris làctics i acètics.
  
3.4 Condicions de la beca.
  
3.4.1 Durada: un any.
  
3.4.2 Dotació: 116.000 pessetes/mes brutes.
  
3.4.3 Incompatibilitat amb qualsevol altre beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).
  
3.4.4 Aquesta beca no estableix cap relació laboral ni contractual amb la Universitat de València ni cap compromís quant a la posterior incorporació a la plantilla de la Universitat.
  
3.4.5 El gaudiment d'aquesta beca podrà quedar sense efecte si no es realitzen les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per l'incompliment de les obligacions del becari, o per l'informe negatiu raonat del director de la beca.
  
3.4.7 La presentació d'una sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
Quarta. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.
  
Cinquena. Termini de presentació de sol·licituds
  
Les sol·licituds s'hauran de presentar en el Registre General de la Universitat de València, durant els 15 dies naturals següents a la data de publicació d'aquesta convocatòria, adreçades al vicerector d'Investigació.
  
Sisena. Procediment de selecció
  
Les sol·licituds seran avaluades per un tribunal delegat a aquest efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no es podrà interposar un recurs.
  
Setena. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, amb la prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.
  
València, 29 de setembre de 1997.- El vicerector d'Investigació: Juli Peretó Magraner.